Xhavit Ahmeti

**Xhavit Ahmeti**, lindi më 25 tetor të vitit 1952 në fshatin Përlepnicë të Gjilanit dhe vdiq më 21 nëntor të vitit 1996, në një aksident, si këshilltar politik i Presidentit Dr. Ibrahim Rugova. Ishte profesor i kimisë në Fakultetin e Shkencave Matematiko Natyrore të Universitetit të Prishtinës, anëtarë i Lidhjes Demokratike të Kosovës që nga themelimi dhe këshilltar për arsim i Presidentit Dr. Ibrahim Rugova.

## Biografia 
Xhavit Ahmeti lindi më 25 tetor të vitit 1952 në fshatin Përlepnicë të Gjilanit. Shkollën fillore e kreu në vendlindje, ndërsa gjimnazin në Gjilan. Studioi kiminë në Universitetin e Sarajevës dhe në Fakultetin e Shkencave Matematikore Natyrore (FSHMN) të Universiteti i Prishtinës, ndërsa studimet pasuniversitare i kreu në Fakultetin e Shkencave Matematikore Natyrore të Universitetit të Zagrebit, në Degën e Kimisë - Drejtimi: Metodat fizike në kimi, të cilat i mbaroi me sukses të lartë.

## Shkollimi
Punimin e magjistraturësme titull: "Reaksionet e esterit dimetilik të CO (II) protoporfirinës IX në tretësa protikë me imidozaolë, piridinë dhe derivate të piridinës" e ka punuar në Universitetin e Zagrebit dhe e ka mbrojtur më 1981. 

Doktoratën me titull: "Kinetika dhe mekanizmi i reaksioneve të disa komplekseve të profirinave me metale kalimtare në tretësa protikë e aprotikë, polarë e jopolarë" e ka mbrojtur po ashtu në Universitetin e Zagrebit më 1985. 

**Xhavit Ahmeti** ka punuar në vitin shkollor 1975/76 në Akademinë Pedagogjike "**Skënderbeu**" në **Gjilan** në cilësinë e profesorit të kimisë, ndërsa që nga viti shkollor 1975/76 ka punuar në Seksionin e Kimisë të FSHMN-së dhe ka ligjëruar lëndën Kimia analitike instrumentale dhe ka udhëhequr ushtrimet e Kimisë për studentët e mjekësisë, stomotologjisë dhe studentët e fizikës. Që nga viti **1986** ai ka ligjëruar lëndën '**Kimi e përgjithshme**' në **Fakultetin e Shkencave Matematiko Natyrore** të **Universitetit të Prishtinës**

## Veprimtaria
**Xhavit Ahmeti** që nga viti **1986** ai ka ligjëruar lëndën '**Kimi e përgjithshme**' në **Fakultetin e Shkencave Matematiko Natyrore** të **Universitetit të Prishtinës. Dr. Xhaviti** pas dëbimit me dhunë nga objektet universitare të studentëve e mësimdhënësve shqiptarë, mbajti për studentët e Degës Fizikë - Kimi të SHLP të Prishtinës ligjëratat në lëndën Kimia e përgjithshme dhe inorganike.

Krahas punës edukative-arsimore, **Dr.Xhavit Ahmeti** është shquar me punën shkencore-hulumtuese. Ai ka punuar në **nëntë projekte shkencore-hulumtuese**, ndërsa si absolvent ka qenë i angazhuar në projektin ndërkombëtar të UNDP. Ai ka bërë një punë të frytshme shkencore. Me punimet dhe kumtesat e tij ai është paraqitur, si autor dhe koautor, në shumë revista, simpoziume dhe tubime shkencore. Ka botuar **24 punime shkencore, 27 kumtesa, në 9 projekte ishte autor ose koautor**, ndërsa mori pjesë edhe në përgatitjen e **7 teksteve shkollore** që nga niveli i ulët e deri tek ai universitar. Punimet e tij shkencore-hulumtuese janë botuar në revista e buletine të ndryshme shkencore e profesionale. Një pjesë të rezultateve të tij shkencore, **Xhavit Ahmeti** i ka kumtuar në simpoziume, konferenca e kongrese me karakter ndërkombëtar.

**Xhavit Ahmeti** ishte një veprimtar i dalluar në lëvizjen për **pavarësinë e Republikës së Kosovës**. Ishte ndër anëtarët e parë të **Lidhjes Demokratike të Kosovës**. Ai ishte një nga aktivistët e shquar për organizimin e **Referendumit** për pavarësi të Republikës së Kosovës më **1991** dhe u dënua për këtë shkak me dy muaj burg. 

Në zgjedhjet e para presidenciale e parlamentare të Kosovës **Xhavit Ahmeti** u zgjodh **Deputet i Parlamentit të Republikës së Kosovës**. Në **Kuvendin II-të** të **LDK-së** më **1994** ai u zgjodh **Anëtar i Këshillit të Përgjithshëm të LDK-së**. Për disa vite **Xhavit Ahmeti** ishte **Këshilltar për Arsim i Presidentit të Republikës së Kosovës, Dr. Ibrahim Rugova** dhe njëri nga organizatorët e sistemit të arsimit të pavarur të Kosovës. Ai ishte **anëtar i delegacionit të Kosovës** në negociatat që u zhvilluan atëherë në **Itali** me palën serbe për arsimin shqip dhe u caktua nga **Presidenti Dr. Ibrahim Rugova** anëtar i grupit të Kosovës për implementimin e marrëveshjes, e cila nuk u realizua kurrë. 

**Xhavit Ahmeti** ndrroi jetë tragjikisht, në një aksident, më **21 nëntor** të vitit **1996**, derisa po shkonte në një takim zyrtarë në Beograd, i deleguar nga **Presidenti Dr. Ibrahim Rugova,** për të negociuar me qeverinë e Serbisë për hapjen e shkollave shqipe në **Kosovë** në objektet e tyre përkatëse, sepse siç dihet mirë, regjimi i egër i Millosheviqit i kishte mbyllur ato për nxënësit shqiptarë.

## Referimet
http://xhavitahmeti-gjimnazi.com/